חיים אלתר פנט

הרב חיים אלתר פנט (ג' בטבת תרע"ג, 13 בדצמבר 1912 - י"ב בניסן תשמ"ד, 14 באפריל 1984) היה רבה של באניה שבטרנסילבניה, ולאחר עלותו ארצה כיהן כרבה של שכונת רמת אביב ושייך מוניס בתל אביב.

תולדותיו
נולד בקרלסבורג, בנו של הרב אברהם שמואל פנט, שכיהן כרבה של הקהילה האורתודוקסית בעיר, מצאצאי הרב יחזקאל פנט, בעל "מראה יחזקאל". למד בישיבתו של הרב שלמה צבי שטארסר בדברצן. נישא לבתו של הרב משה אהרן קרויס, רבה של באניה שבטרנסילבניה. לאחר נישואיו כיהן כרב בבאניה לצד חותנו. לאחר מלחמת העולם השנייה שב לבאניה והתמנה כרב העיר.

נישא בשנית לרבקה, בתו של האדמו"ר הרב מאיר שלום רוטנברג, משושלת חסידות קוסון. לאחר המלחמה שהה בצרפת, שם נולד בנו צבי אלימלך.

בשנת תשי"א (1951) עלה לישראל ושימש כרבה של רמת אביב ושייך מוניס הסמוכה. נפטר בשנת 1984, ונקבר בבית הקברות סגולה בפתח תקווה.

משפחתו
בנו הרב צבי אלימלך הוא האדמו"ר מקוסון בבני ברק.
בנו הרב מנשה שמחה הוא חתנו של הרב פנחס מנחם יוסקוביץ, ששימש כרב ראשי של פולין לאחר נפילת המשטר הקומוניסטי.
בתו בלומא מלכה נשואה לרב מנחם דוד הגר, האדמו"ר משאץ-ויז'ניץ (בנו הבכור של הרב משה הגר).

ספריו
 אשישות חיים - על הרמב"ם
 תפוחי חיים - על מסכת אבות
 תפוחי חיים - על הגדה של פסח
 תפוחי חיים - על טעמי המקרא

קישורים חיצוניים
 

אישים הקבורים בבית הקברות סגולה
משפחת פנט
ישראלים ילידי רומניה
עולים בשנות ה-1950
פרשני הגדה של פסח
פרשני מסכת אבות
רבנים חסידים ישראלים
רבנים חסידים
רבנים טרנסילבנים
תל אביב-יפו: רבני שכונות
ישראלים שנולדו ב-1912
ישראלים שנפטרו ב-1984